Novi Ustav Afganistana i nove nade za stabilniju zemlju - 2004-01-12
Loya Jirga je napravila veliki korak naprijed usvojivši ustav koji nudi izglede za budućnost te zemlje. Mislim da je to istorijski čin,
Sa početkom ove godine nade u stabilniji Afganistan i jače demokratske institucije u toj zemlji veće su nego ikada do sada. Naime, 4. januara članovi Loya Jirge, odnosno Velike skupštine, usvojili su novi ustav. Taj čin predstavlja, po ocjeni američkog ministra odbrane Donalda Rumsfelda, ”prelomni krenutak:” ”Svi smo pratili teškoće koje su trajale decenijama kroz koje su prolazili ljudi u Afganistanu, pripadnici brojnih različitih etničkih grupa - građanske ratove, suše, okupaciju. Sada smo svjedoci da je Loya Jirga u procesu postizanja kompromisa, rasprava, debata, glasanja napravila veliki korak naprijed usvojivši ustav koji nudi izglede za budućnost te zemlje. Mislim da je to istorijski čin. Gospodin Rumsfeld ističe da je proces usvajanja ustava pokazao da su ljudi u Afganistanu odlučni u želji i namjeri da uspostave vlast na umjerenim islamističkim principima. ”Novim ustavom uspostavlja se ravnoteža između pojedinih grana upravljanja zemljom, proširuje statusna jednakost muškaraca i žena, promovira tolerancija, jača zaštita prava manjiskih grupa i utire put za izbore ovog ljeta.“ Usvajanje novog ustava nije jedini pokazatelj da je Afganistan na pravom putu. Kako to naglašava američki ministar odbrane, stanje afganistanskog društva poboljšava se svakodnevno: Mala privreda jača, autoput koji povezuje Kandahar sa glavim gradom Kabulom je završen, snažan ekonomski rast, na sreću, prati mala inflacija... Predsjednik Hamid Karzai ojačao je tim koji vodi Afganistan, ministarstvo odbrane pokrenulo je nužne reforme, demobilizacija pripadnika raznih milicija je počela. Sve u svemu, napredak je ohrabrujući. Mnogo toga se zaista u Afganistanu desilo u posljednje dvije godine, odnosno otkako je, zahvaljući koalicionim snagama koje su predvodile Sjedinjene države, sa vlasti zbačen talebanski režim i razbijena mreža al-Qaidinih terorista koji su podržavali taj režim. ”Mada su sada Afganistanci cijeli jedan svijet daleko od košmara koji su trpjeli pod talebanskim režimom, mada Afganistan ide stazom napretka, pred tom zemljom - kako je to istakao predsjednik Sjedinjenih država George W. Bush - i dalje stoje mnogi izazovi.“